
RAPORT DE SPECIALITATE
privind indexarea nivelurilor impozitului pe mijloacele de transport cu masa totala maxima autorizata mai mare sau egala cu 12 tone pentru anul 2025

Prin Legea nr. 296/2020 pentru modificarea şi completarea Legii nr.227/2015 privind Codul fiscal se completează art.491 din Codul fiscal cu un nou alineat care reglementează modul de indexare a sumelor prevăzute la art. 470 alin (5) şi (6) din acelaşi act normativ.
Astfel potrivit art. I pct.215 din Legea nr.296/2020 pentru modificarea şi completarea Legii nr.227/2015 privind Codul fiscal, la art. 491, după alineatul (1) se introduce un nou alineat, alineatul (1A1), cu următorul cuprins:
"(1A1) Prin excepţie de la prevederile alin. (1), sumele prevăzute în tabelul prevăzut la art. 470 alin. (5) şi (6) se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfa pentru utilizarea anumitor infrastructuri. Cursul  de schimb al monedei euro şi
nivelurile minime, exprimate în euro, prevăzute în Directiva 1999/62/CE  de aplicare la vehiculele grele de marfa pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei."
De asemenea, potrivit art. I pct. 216 din Legea 296/ 2020 pentru modificarea şi completarea Legii nr.227/2015 privind Codul fiscal, la articolul 491 alin.(2) si (3) se modifică şi vor avea următorul cuprins:
” (2) Sumele indexate conform alin. (1) şi (1A1) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti."
(3) Dacă hotărârea consiliului local nu a fost adoptată cu cel puțin 3 zile lucrătoare înainte de expirarea exercițiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin. (1).
Rata de schimb a monedei euro în vigoare în prima zi lucrătoare a lunii octombrie aferente anului 2023 publicată în Jurnalul Naţional al Uniunii Europene este de 4,9753 RON, echivalent a 1 euro.
	Față de cele prezentate, considerăm legal și oportun Proiectul de hotarâre privind indexarea nivelurilor impozitului pe mijloacele de transport cu masa totala maxima autorizata mai mare sau egala cu 12 tone pentru anul 2025 asa cum sunt prevazute in  Anexa 1 la Proiectul de hotarare mentionat, pe care le supunem spre analiza si adoptare de catre Consiliul Local.

